محمد بن سلمان رجل السعودية القوي دار ناسو فكاع لبلايص حتى منظمة الايسيسكو. حيد التويجري وجاب سالم بن محمد المالك. هاد السيد كان من قراراتو الاولى يصفيها للمغاربة. علمت “كود” ان هاد بنادم جرى على 30 موظف مغربي. السيد اللي هدر على المهنية والاهداف الاستراتيجية والحكامة المالية جا لاهداف اخرى. العلاقات المغربية السعودية باش تعين كانت مقودة. هاد الشي علاش كيخلي الواحد يشوف فهاد الاعفاء ريحة الانتقام. نقطة اخرى على هاد الشي هو ان هاد المدير اللي كيهدر على الحكامة باش جا سكن ففندق سوفيتيل لاشهر كبيرة ورفض يسكن فالفيلا اللي كان فيها التويجري. قلب علي فيلا جديدة وجهزها حسب ذوقو. شفتو الحكامة كيف دايرة. تصفية الحسابات السياسية بانت اكثر فحرمان لمغاربة من المديريات، دابا ولات كلها من بلاد واحد. السيد جا يطبق سياسة عداؤو للمغرب. علاش ساكتين عليه اذن 
رجل بنسلمان مدير الايسيسكو ضد لمغاربة. جرا على 30 ومنعهم من المديريات